Source: http://mikkeli.cloudnc.fi/fi-FI/Toimielimet/Kaupunginhallitus/Kokous_1152020/EtelaSavon_Energia_Oy_ja_ESEVerkko_Oy_ko(30268)
Timestamp: 2020-05-26 00:46:52+00:00
Document Index: 17874436

Matched Legal Cases: ['kko ', 'kko ', '§ 78', '§ 145', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Etelä-Savon Energia Oy ja ESE-Verkko Oy konsernilainat 2020 | Mikkeli
Etelä-Savon Energia Oy ja ESE-Verkko Oy konsernilainat 2020
Kaupunginvaltuusto on 17.6.2019 § 78 hyväksynyt Mikkelin kaupungin konsernirahoitus- ja takausperiaatteet. Konserniyhtiöiden rahoituksen tavoitteena on konsernin kokonaistaloudellisesti edullisempi rahoitus. Konsernirahoituksen periaatteiden mukaisesti kaupunki varautuu talousarviossa konsernilainojen myöntämiseen. Kaupunginvaltuuston 9.12.2019 § 145 hyväksymässä vuoden 2020 talousarvioissa kaupunginhallitukselle annetaan oikeus myöntää antolainoja konsernille ja liikelaitoksille yhteensä 20 miljoona euroa vuonna 2020.
Mikkelin kaupunki on saanut 16.4.2020 lainatarjouspyynnöt Etelä-Savon Energia Oy:ltä ja sen konserniyhtiö ESE-Verkko Oy:ltä. Etelä-Savon Energia Oy pyytää toimittamaan lainatarjoukset 7.5.2020 mennessä. Lainatarjouspyynnöt ovat oheismateriaalina.
Etelä-Savon Energia Oy on 16.4.2020 pyytänyt Mikkelin kaupungilta lainatarjousta vuoden 2020 investointiensa rahoittamiseksi. Investoinnit koostuvat kaukolämpöverkon uudisrakentamisesta ja sen saneerauskohteista sekä voimalaitoksen perusparannusinvestoinneista. Lisäksi Etelä-Savon Energia Oy tulee rakentamaan uuden kaukolämmön huippu- ja varavoimakeskuksen sekä kaksi biokaasun tankkausasemaa. Lainalla varaudutaan rahoittamaan myös sijoituksia osakkuusyhtiöihin.
Etelä- Savon Energia Oy pyytää lainatarjousta seuraavin ehdoin:
Lainamäärä: 12 000 000 euroa
a) euribor 6 kk
b) kiinteä korko
a) tasalyhenteinen
b) kertalyhenteinen (bullet)
Konsernirahoituksen periaatteiden mukaan lainan myöntämisen edellytyksinä on, että konserniyhtiön lainat ovat Apollo-järjestelmässä, kaupungilla on käytössä yhtiön viimeisin tilinpäätös sekä konserniyhtiö asettaa vakuudet lainalle.
Etelä-Savon Energia Oy täyttää edellä mainitut lainan saannin edellytykset. Yhtiön lainat ovat viety Apollo-järjestelmään ja yhtiö asettaa lainan vakuudeksi Pursialan voimalaitoskiinteistön panttikirjoja tarvittavilta osin.
Rahoitusmarkkinanäkökulmasta kaupunki päättää esittää 12 000 000 euron lainan myöntämistä Etelä-Savon Energia Oy:lle seuraavilla vaihtoehdoilla:
Vaihtuvakorkoinen laina, tasalyhenteinen 10 vuotta (a+a)
Lainan viitekorko: Euribor 6kk
Marginaali: 0,75 %
Koron maksu: puolivuosittain
Lyhennys: puolivuosittain
Vaihtuvakorkoinen laina, kertalyhenteinen 10 vuotta (a+b)
Marginaali: 0,80 %
Kiinteäkorkoinen laina, tasalyhenteinen 10 vuotta (b+a)
Lainan korko: 1,1 % p.a
Kiinteäkorkoinen laina, kertalyhenteinen 10 vuotta (b+b)
Lainan korko: 1,2 % p.a
Etelä-Savon Energia Oy:n konserniin kuuluvat ESE-Verkko Oy on myös pyytänyt Mikkelin kaupungilta 16.4.2020 lainatarjousta vuoden 2020 investointiensa rahoittamiseksi. Kokonaisarvoiltaan noin 3,2 milj. euron investoinnit koostuvat pääosin sähköverkon rakentamisesta, uuden asiakastietojärjestelmän hankinnasta sekä sähköenergiamittareiden vaihtotyöstä.
Lainamäärä: 3 000 000 euroa
Laina-aika: 7 vuotta
b) kinnteä korko
Lyhennys: tasalyhenteinen
ESE-Verkko Oy täyttää konsernilainan myöntämisen edellytykset. Yhtiön lainat ovat tallennettu Apollo-järjestelmään ja kaupungilla on käytössään yhtiön viimeisin tilinpäätös. Lainan vakuudeksi ESE-Verkko Oy asettaa yrityskiinnitykset.
Rahoitusmarkkinanäkökulmasta kaupunki päättää esittää 3 000 000 euron lainan myöntämistä ESE-Verkko Oy:lle seuraavilla vaihtoehdoilla:
Vaihtuvakorkoinen laina, tasalyhenteinen
Marginaali: 0,60 %
Kiinteäkorkoinen laina, tasalyhenteinen
Lainan korko: 1,0 % p.a
Rahoituksen hintaa arvioidessa on tarkasteltu yhtiöiden taloudellista tilannetta, lainan saamista vapailta markkinoilta ilman kaupungin takausta sekä vapailta markkinoilta saadun lainan hinnoittelua kaupungin takauksella tai yhtiön omilla vakuuksilla. Lisäksi on tarkasteltu kaupungin oman varainhankinnan tilannetta markkinoilla.
Kaupunginhallitus päättää antaa Etelä-Savon Energia Oy:lle ja ESE-Verkko Oy:lle konsernilainatarjouksen edellä esitetyillä ehdoilla. Etelä-Savon Energia Oy:n hallitus käsittelee lainatarjoukset kokouksessaan 12.5.2020. Mikäli yhtiö hyväksyy lainatarjoukset, kaupunginhallitus päättää myöntää konsernilainan Etelä-Savon Energia Oy:lle ja ESE-Verkko Oy:lle tarjouksessa esitetyin ehdoin.
Kaupunginhallitus oikeuttaa talouspalvelut valmistelemaan mahdolliset konsernilainaan liittyvät sopimukset yhtiöiden kanssa.
Merkitään, että Pekka Pöyry saapui kokoukseen tämän pykälän käsittelyn aikana.
Kaupunginhallitus päättää antaa Etelä-​Savon Energia Oy:lle ja ESE-​Verkko Oy:lle konsernilainatarjouksen edellä esitetyillä ehdoilla. Etelä-​Savon Energia Oy:n hallitus käsittelee lainatarjoukset kokouksessaan 12.5.2020. Mikäli yhtiö hyväksyy lainatarjoukset,​ kaupunginhallitus päättää myöntää konsernilainan Etelä-​Savon Energia Oy:lle ja ESE-​Verkko Oy:lle tarjouksessa esitetyin ehdoin.